Kui kaugel on korraldatud jäätmeveo piirkonna moodustamisega meie teised omavalitsused?Loksa linn on otsustanud jääda omaette jäätmeveopiirkonnaks, kuigi esialgu arutati koos Loksa ja Kuusalu vallaga, kas moodustada kolmekesi üks piirkond.  Loksa linna ametnikud on korraldatud jäätmeveoks vajaliku dokumentatsiooni ette valmistanud ning eelnõud on esitatud linnavalitsusele arutamiseks. Millal eelnõud volikogu istungile jõuavad, pole  veel teada.Anija vald on kinnitanud uue jäätmehoolduseeskirja. Vallavolikogu jaanuarikuisel istungil oli esimesel lugemisel korraldatud jäätmeveo rakendamise kord Anija vallas. Veel ei ole otsustatud, kas teha vallas üks ühine jäätmeveopiirkond või mitu.Raasiku vald on tellinud jäätmekava koostamise ASilt Tallmac, see peaks valmima kevadel. Pärast seda kavatseb vallavalitsus kuulutada välja konkursi jäätmevedaja leidmiseks. Vallavalitsus on seda meelt, et kogu vald peaks olema üks jäätmeveopiirkond.  Meie omavalitsuste territooriumil tegelevad jäätmeveoga praegu 3 firmat: Ragn Sells Eesti AS, AS Vaania ja Radix Hoolduse OÜ. Kes neist konkurssidel osaleb ja piirkondades ainuvedajateks valitakse, peaks selguma mõne kuu pärast.